  Виталий Пронин Удмуртиын 26-тӥ шуркынмонэ географической диктант ортчозТаяз арнянуналэ - 26-тӥ шуркынмонэ - сое гожтозы шаерысьтымы 11 площадкаын - Ижын сяна, Эргалан, Дэбесын, Уваын, Вавожын, Воткинскын, Сарапулын, Балезино ёросын. Ижын улӥсьёс тодон-валанзэс эскерыны быгатозы 3 интыын. Азьвыл аръёсы сямен ик, одӥгез площадка ужалоз Удмурт кун университетын. - Диктант географиен шоро-куспо тодон-валанэн адямилы чакламын, - вера ужрадэз одӥгез радъясь, УдГУ-ысь профессор Иван Рысин. - Калык тодыны кулэ, кытын интыяськемын соиз яке таиз гурезь, шур, улос. Учке ай, США-ысь бадӟым политикъёс сурало, кытын Австрия но Австралия, со быдэс кунлэсь данзэ сапта ук. Россия сярысь юанъёс сяна, дасямы асьме шаеренымы герӟаськем визь сынан но. Малпаськомы, адямиос мыло-кыдо пыриськозы та ужрадэ. Диктантэ пыриськон сярысь мылкыддэс ивортоно азьлапал https://goo.gl/forms/sqhlO7MyBYTZzX6k2 адресъя. Кыӵе площадкаосын ортчозы диктантъёс, шедьтыны луоз dictant.rgo.ru сайтысь. Диктант 11 часын кутскоз.  Ангелина Снигирева  